פיטאס קרינטה

פיטאס קרינטה (שם מדעי: Ptyas carinata) הוא מין של נחש ממשפחת הזעמניים המצוי לאורך דרום מזרח אסיה והוא המין הגדול ביותר במשפחתו, עם אורך של 4 מטרים. נחש זה הוא קרובו לסוג של פיטאס מוקוסה, השני בגודלו מהזעמניים.

מאפיינים 
הנחש חי בטבע לאורך יערות טרופיים ומורדות הרים עד גובה 1,500 מטרים באינדונזיה, סינגפור, מיאנמר, תאילנד, מלזיה, וייטנאם, קמבודיה והפיליפינים.

הנחש פעיל במשך היום והוא צייד של מכרסמים, עופות ולטאות אותם הוא הורג בחיבוק קטלני של שריריו ולא בוחל גם באכילת נחשים אחרים לרבות נחשים ארסיים כמו קרייט. נחש זה פעיל על הקרקע אך מסוגל גם לשחות לזמן ממושך או לטפס על העצים.

אורך הנחש הממוצע הוא 1.21 עד 2.75 מטרים, אך הפרטים הגדולים ביותר נמדדו באורך של 4 מטרים, כשהזכרים גדולים מעט מהנקבות. צבעו לרוב אפור כהה עד חום בהיר והבטן בהירה. הנקבה מטילה כ-10 ביצים בכל תטולה.

בעת סכנה הנחש ירים את גופו באוויר בדומה לקוברה וילחש בפתאומיות, דבר המבריח את רוב אויביו. עם זאת הוא עדיין נטרף בידי עופות דורסים ובידי הנחש הקטלני - רב-פתן מלכותי.

קישורים חיצוניים

הערות שוליים

טקסונים שתוארו בידי אלברט גינטר
זעמניים
תאילנד: זוחלים
מלזיה: זוחלים
בעלי חיים שתוארו ב-1858